חוק ההתייעלות הכלכלית (תיקוני חקיקה להשגת יעדי התקציב לשנת התקציב 2025) (מיסוי רווחים לא מחולקים)

{{ח:התחלה}}
{{ח:כותרת|חוק ההתייעלות הכלכלית (תיקוני חקיקה להשגת יעדי התקציב לשנת התקציב 2025) (מיסוי רווחים לא מחולקים), התשפ״ה–2024}}

{{ח:פתיח-התחלה}}
{{ח:תיבה|ס״ח תשפ״ה, 154|חוק ההתייעלות הכלכלית (תיקוני חקיקה להשגת יעדי התקציב לשנת התקציב 2025) (מיסוי רווחים לא מחולקים)|https://fs.knesset.gov.il/25/law/25_lsr_5396731.pdf}}.
{{ח:סוגר}}
{{ח:מפריד}}

{{ח:סעיף|1|}}
{{ח:ת}} {{ח:הערה|הנוסח שולב {{ח:חיצוני|פקודת מס הכנסה|בפקודת מס הכנסה}} (להלן – הפקודה).}}

{{ח:סעיף|2|תחילה}}
{{ח:ת}} תחילתו של חוק זה ביום א׳ בטבת התשפ״ה (1 בינואר 2025) (להלן – יום התחילה).

{{ח:סעיף|3|תחולה}}
{{ח:תת|(א)}} {{ח:חיצוני|פקודת מס הכנסה#סעיף 62א|סעיף 62א לפקודה}}, כנוסחו בחוק זה, יחול על הכנסות שהופקו מיום התחילה ואילך.
{{ח:תת|(ב)}} {{ח:חיצוני|פקודת מס הכנסה#חלק ד פרק 5 סימן ג|סימן ג׳ לפרק חמישי בחלק ד׳ של הפקודה}}, כנוסחו בחוק זה, יחול מיום התחילה ואילך על רווחיה של חברת מעטים, לרבות רווחים שנצברו עד יום התחילה.
{{ח:תת|(ג)}} {{ח:חיצוני|פקודת מס הכנסה#סעיף 191|סעיף 191 לפקודה}}, כנוסחו בחוק זה, יחול על דוח שיוגש לגבי שנת 2029 ואילך.

{{ח:סעיף|4|תקנות ראשונות}}
{{ח:ת}} תקנות ראשונות לפי {{ח:חיצוני|פקודת מס הכנסה#סעיף 81ב|סעיף 81ב(ב)(3)(ג) לפקודה}}, כנוסחו בחוק זה, יובאו לאישור ועדת הכספים של הכנסת, לא יאוחר מיום ב׳ בשבט התשפ״ה (31 בינואר 2025).

{{ח:סעיף|5|הוראות מעבר}}
{{ח:תת|(א)}} חברת מעטים שערב יום התחילה היו לה רווחים נצברים שטרם חולקו, וחילקה דיבידנדים ששולם מס בשל חלוקתם לבעלי מניותיה בשנה משנות המס 2025 עד 2030, בשיעור של 20% או יותר מסכום רווחיה שנותרו מיום התחילה, יחולו לגביה באותה שנת המס הוראות אלה:
{{ח:תתת|(1)}} סכום הרווחים העודפים בשנת המס יופחת בגובה הרווחים שנותרו מרווחי יום התחילה;
{{ח:תתת|(2)}} יקראו את {{ח:חיצוני|פקודת מס הכנסה#סעיף 81ב|סעיף 81ב(ב)(2) לפקודה}}, כנוסחו בחוק זה, כך שבסופו יבוא ”בהפחתת הרווחים שנותרו מרווחי תום שנת המס 2024; לעניין זה, ”רווחים שנותרו מרווחי תום שנת המס 2024“ – סכום הרווחים העודפים של חברת מעטים בתום שנת 2024 בניכוי רווחים שחילקה חברת המעטים מהרווחים האמורים לבעלי מניותיה כדיבידנדים ששולם מס בשל חלוקתם“.
{{ח:תת|(ב)}} בלי לגרוע מהוראות סעיף קטן (א), חברת מעטים שערב יום התחילה היו לה רווחים נצברים שטרם חולקו, והיא חילקה דיבידנד לבעלי מניותיה בשיעור מרווחיה הנצברים ביום התחילה כמפורט להלן, יחולו לגביה ההוראות שבפסקאות (1) ו־(2) בסעיף קטן (א) (בסעיף קטן זה – ההוראות) גם בשנות המס כמפורט להלן, ובלבד שההכנסה מדיבידנד שולמה על ידי החברה מחלקת הדיבידנד והתקבלה בידי מקבלה בתקופה שמיום התחילה עד יום י׳ בכסלו התשפ״ו (30 בנובמבר 2025) (בסעיף זה – התקופה הקובעת):
{{ח:תתת|(1)}} חולק בתקופה הקובעת דיבידנד בשיעור שבין 35% ובין 60% – יחולו ההוראות בשנת המס 2026;
{{ח:תתת|(2)}} חולק בתקופה הקובעת דיבידנד בשיעור שבין 60% ובין 75% – יחולו ההוראות בשנות המס 2026 ו־2027;
{{ח:תתת|(3)}} חולק בתקופה הקובעת דיבידנד בשיעור שבין 75% ובין 90% – יחולו ההוראות בשנות המס 2026 עד 2028;
{{ח:תתת|(4)}} חולק בתקופה הקובעת דיבידנד בשיעור של 90% או יותר – יחולו ההוראות בשנות המס 2026 עד 2029.
{{ח:תת|(ג)}} על אף האמור {{ח:חיצוני|פקודת מס הכנסה#סעיף 81ב|בסעיף 81ב(א) לפקודה}}, כנוסחו בחוק זה, חברת מעטים לא תהיה חייבת בתשלום תוספת למס בשנת 2025 אם סכום הדיבידנדים ששולם מס בשל חלוקתם שחברת המעטים חילקה לבעלי מניותיה בתקופה הקובעת הוא בשיעור של 5% או יותר מסכום הרווחים הנצברים של חברת המעטים בתום שנת המס הקודמת, ובלבד שהמס בשל חלוקת הדיבידנדים שולם עד יום י״א בטבת התשפ״ו (31 בדצמבר 2025) על ידי החברה מחלקת הדיבידנד.
{{ח:תת|(ד)}} הלוואה כאמור {{ח:חיצוני|פקודת מס הכנסה#סעיף 3.י|בסעיף 3(י)(10)}} {{ח:חיצוני|פקודת מס הכנסה#סעיף 85א|או 85א(ו)(1)(א) לפקודה}}, שניתנה לפני יום התחילה בערכה ביום התחילה, לא תיחשב נכס מיוחד לפי {{ח:חיצוני|פקודת מס הכנסה#סעיף 81ג|סעיף 81ג לפקודה}}, כנוסחו בחוק זה, ובלבד שתקופת הנפקתו של שטר ההון כנגדה לא שונתה לאחר יום התחילה ושהלוואה לא ניתנה לחבר בני אדם שרוב שוויו, במישרין או בעקיפין, בנכסים מיוחדים מוחזקים; לעניין זה, ”נכסים מיוחדים מוחזקים“ – נכסים מיוחדים כהגדרתם {{ח:חיצוני|פקודת מס הכנסה#סעיף 81ג|בסעיף 81ג לפקודה}}, כנוסחו בחוק זה, למעט נייר ערך שמוחזק במישרין בשיעור של יותר מ־10%.
{{ח:תת|(ה)}} בשנת המס 2025, לשם חישוב שיעור הרווחיות לעניין {{ח:חיצוני|פקודת מס הכנסה#סעיף 62א|סעיף 62א לפקודה}} כנוסחו בחוק זה, יהיה רשאי נישום לבחור, במקום שיעור הרווחיות בשנת המס 2025, את ממוצע שיעור הרווחיות בשנות המס 2023 עד 2025.
{{ח:תת|(ו)}} בסעיף זה –
{{ח:תת|סוג=הגדרה}} ”דיבידנדים ששולם מס בשל חלוקתם“ – כהגדרתם {{ח:חיצוני|פקודת מס הכנסה#סעיף 81ב|בסעיף 81ב(ב)(3) לפקודה}}, כנוסחו בחוק זה;
{{ח:תת|סוג=הגדרה}} ”חברת מעטים“, ”רווחים נצברים“ ו”רווחים עודפים“ – כמשמעותם {{ח:חיצוני|פקודת מס הכנסה#חלק ד פרק 5 סימן ג|בסימן ג׳ לפרק חמישי בחלק ד׳ של הפקודה}}, כנוסחו בחוק זה;
{{ח:תת|סוג=הגדרה}} ”רווחים שנותרו מרווחי יום התחילה“ – סכום הרווחים העודפים של חברת המעטים בתום שנת 2025 בניכוי רווחים שחילקה חברת המעטים מהרווחים האמורים כדיבידנד לבעלי מניותיה כדיבידנדים ששולם מס בשל חלוקתם.

{{ח:סעיף|6|הוראת שעה}}
{{ח:תת|(א)}} הוראות {{ח:חיצוני|פקודת מס הכנסה#סעיף 93|סעיף 93 לפקודה}} לא יחולו בפירוק של חברת מעטים כהגדרתה {{ח:פנימי|סעיף 5|בסעיף 5(ו)}} (בסעיף זה – החברה בפירוק), שהחל בשנת המס 2025 ושולם בשלו מלוא המס עד תום שנת המס 2025, והוראות סעיף קטן (ב) יחולו בהתקיים כל אלה:
{{ח:תתת|(1)}} נכסי החברה או הפעילות הועברו לבעלי המניות בחברה, בהתאם לחלקם היחסי בזכויות בחברה, ולא שונה ייעודם אגב המכירה;
{{ח:תתת|(2)}} החברה ובעלי המניות ביקשו כי יחולו הוראות סעיף זה על הליכי הפירוק;
{{ח:תתת|(3)}} במהלך הליכי הפירוק הועברו לבעלי המניות כל נכסי החברה וסכומי הכסף שנותרו בחברה בהתאם לשיעור זכויותיהם בה.
{{ח:תת|(ב)}} בחרה החברה בפירוק כאמור בסעיף קטן (א), יחולו הוראות אלה:
{{ח:תתת|(1)}} העברת סכומי הכסף ונכסי החברה מהחברה בפירוק לבעלי מניותיה, בהתאם לשיעור זכויותיהם בה, עד גובה הרווחים הראויים לחלוקה, כהגדרתם {{ח:חיצוני|פקודת מס הכנסה#סעיף 94ב|בסעיף 94ב לפקודה}}, תחויב במס בידי בעלי המניות לפי {{ח:חיצוני|פקודת מס הכנסה#סעיף 2.4|סעיף 2(4) לפקודה}}, ועל הרווחים הראויים לחלוקה עד המועד הקובע, כהגדרתם {{ח:חיצוני|פקודת מס הכנסה#סעיף 94ב|בסעיף 94ב(א)(2) לפקודה}}, יחול מס בשיעור הקבוע {{ח:חיצוני|פקודת מס הכנסה#סעיף 94ב|בסעיף האמור}};
{{ח:תתת|(2)}} העברת סכומי הכסף ונכסי החברה מהחברה בפירוק לבעלי מניותיה, בסכום העולה על הסכום שחויב במס לפי פסקה (1), בהתאם לשיעור זכויותיהם בה, לא תחויב במס לפי {{ח:חיצוני|פקודת מס הכנסה|הפקודה}} או לפי {{ח:חיצוני|חוק מיסוי מקרקעין (שבח ורכישה)|חוק מיסוי מקרקעין (שבח ורכישה), התשכ״ג–1963}} (להלן – חוק מיסוי מקרקעין), ובלבד שהנכס המועבר לא שינה את ייעודו אגב ההעברה, כאמור {{ח:חיצוני|פקודת מס הכנסה#סעיף 85|בסעיפים 85}} {{ח:חיצוני|פקודת מס הכנסה#סעיף 100|ו־100 לפקודה}} {{ח:חיצוני|חוק מיסוי מקרקעין (שבח ורכישה)#סעיף 5|ובסעיף 5(ב) לחוק מיסוי מקרקעין}}; המכירה תהיה פטורה ממס רכישה כמשמעותו {{ח:חיצוני|חוק מיסוי מקרקעין (שבח ורכישה)|בחוק מיסוי מקרקעין}};
{{ח:תתת|(3)}} לא יראו בהעברת ההתחייבויות של חברה בפירוק שעוברות לבעל המניות אגב הפירוק כתמורה בעד הפירוק;
{{ח:תתת|(4)}} במכירת נכס שהועבר לבעל המניות אגב פירוק, יחולו הוראות אלה:
{{ח:תתתת|(א)}} לעניין {{ח:חיצוני|פקודת מס הכנסה|הפקודה}} ולעניין {{ח:חיצוני|חוק מיסוי מקרקעין (שבח ורכישה)|חוק מיסוי מקרקעין}}, המחיר המקורי של נכס שהועבר לבעל המניות ויתרת המחיר המקורי, שווי הרכישה ויום הרכישה, הכול לפי העניין, יהיו לפי אחד מאלה, לפי בחירת הנישום, ובלבד שבחירת הנישום תחול לגבי כלל הנכסים:
{{ח:תתתתת|(1)}} כפי שהיו בחברת המעטים אילו לא הועבר הנכס;
{{ח:תתתתת|(2)}} המחיר המקורי של מניות חברת המעטים בידי בעל המניות כשהוא מוכפל ביחס שבין שווי הנכס המועבר לשווי כלל הנכסים המועברים.
{{ח:תתתת|(ב)}} על אף האמור {{ח:חיצוני|פקודת מס הכנסה|בפקודה}} {{ח:חיצוני|חוק מיסוי מקרקעין (שבח ורכישה)|ובחוק מיסוי מקרקעין}}, בהעברת נכס החברה שאינו מלאי, על רווח ההון הריאלי שעד יום ההעברה או על השבח הריאלי שעד יום ההעברה, יחול חיוב במס בשיעור המס הגבוה ביותר הקבוע {{ח:חיצוני|פקודת מס הכנסה#סעיף 121|בסעיף 121 לפקודה}}, ועל יתרת השבח הריאלי או יתרת רווח ההון הריאלי שמיום ההעברה ועד ליום המכירה, יחול מס בשיעור הקבוע {{ח:חיצוני|פקודת מס הכנסה#סעיף 91|בסעיף 91 לפקודה}} או {{ח:חיצוני|חוק מיסוי מקרקעין (שבח ורכישה)#סעיף 48א|בסעיף 48א לחוק מיסוי מקרקעין}}, לפי העניין;
{{ח:תתתת|(ג)}} היה הנכס שהועבר דירת מגורים, לא יחולו במכירת הדירה הוראות {{ח:חיצוני|חוק מיסוי מקרקעין (שבח ורכישה)#פרק 5-1|פרק חמישי 1 לחוק מיסוי מקרקעין}};
{{ח:תתת|(5)|(א)}} הייתה החברה בפירוק חברה שיש לה בעלי מניות שאינם יחידים, יחול האמור בפסקאות (1) עד (4) (להלן – הוראות הפירוק), רק אם בעלי הזכויות בחברה הגישו למנהל הצהרה ולפיה העברת הנכסים מחברת המעטים לחברה המחזיקה בה במישרין (להלן – החברה המחזיקה) נעשית במסגרת תוכנית כוללת שבסופה יועברו כלל הנכסים ליחיד וישולם המס המתחייב עד תום שנת 2025, ומסרו ערבות, להנחת דעת המנהל או פקיד השומה, לפי העניין, לתשלום המס כאמור בפסקת משנה (ב), ולא יחול חיוב במס נוסף על מי מהחברות המחזיקות או בעלי מניותיה מעבר למס החל לפי הוראות הפירוק; לעניין זה –
{{ח:תתתת|סוג=הגדרה}} ”פקיד שומה“ – כהגדרתו {{ח:חיצוני|פקודת מס הכנסה|בפקודה}};
{{ח:תתתת|סוג=הגדרה}} ”מנהל“ – כהגדרתו {{ח:חיצוני|חוק מיסוי מקרקעין (שבח ורכישה)|בחוק מיסוי מקרקעין}};
{{ח:תתתת|(ב)}} לא התקיים התנאי שהוצהר עליו כאמור בפסקת משנה (א), לא יחולו הוראות הפירוק, והחברה ובעלי מניותיה יחויבו בתשלום המסים אשר היו חייבים בהם אילו לא חלו הוראות הפירוק, בתוספת הפרשי הצמדה וריבית מהמועד שבו הייתה החברה חייבת לשלמו אילו לא חלו לגביה הוראות הפירוק, עד מועד התשלום בפועל.
{{ח:תת|(ג)}} הועבר נכס כהגדרתו {{ח:חיצוני|פקודת מס הכנסה#סעיף 103|בסעיף 103 לפקודה}} לידי בעל מניות מהותי בחברת מעטים בתקופה הקובעת כהגדרתה {{ח:פנימי|סעיף 5|בסעיף 5(ב)}}, שלא אגב פירוק החברה כאמור בסעיף קטן (א), רשאי בעל המניות המהותי לבחור כי יחולו הוראות אלה:
{{ח:תתת|(1)}} יראו את העברת הנכס כהכנסתו של בעל המניות המהותי לפי {{ח:חיצוני|פקודת מס הכנסה#סעיף 2.4|סעיף 2(4) {{ח:הערה|לפקודה}}}}, וסכום ההכנסה יהיה בגובה יתרת שווי הרכישה ביום ההעברה או יתרת המחיר המקורי ביום ההעברה, לפי העניין, ולגבי נכס שנרכש לפני י״ט בטבת התשפ״ד (31 בדצמבר 2023), בניכוי יתרת הלוואה ממוסד כספי בלבד שנרשם כנגדה שעבוד על הנכס עד למועד האמור; ולגבי נכס שנרכש החל מיום כ׳ בטבת התשפ״ד (1 בינואר 2024) – בניכוי יתרת הלוואה ממוסד כספי בלבד, ובלבד שנרשם כנגדה שעבוד על הנכס בסמוך למועד רכישת הנכס כאמור; לעניין זה, ”מוסד כספי“ – כהגדרתו {{ח:חיצוני|חוק מס ערך מוסף|בחוק מס ערך מוסף}};
{{ח:תתת|(2)}} הוראות סעיף קטן (ב) יחולו בשינויים המחויבים.
{{ח:תת|(ד)}} לעניין {{ח:חיצוני|חוק מס ערך מוסף|חוק מס ערך מוסף}}, על העברת זכות במקרקעין לידי בעל מניות בחברת המעטים לפי סעיפים קטנים (א) או (ג), יחול מס בשיעור אפס, ובלבד שאם נוכה מס תשומות על ידי החברה בשל רכישת הזכות או השבחתה, מכירת הזכות על ידי בעל המניות תתחייב במס כאמור {{ח:חיצוני|חוק מס ערך מוסף|באותו חוק}}, גם אם בעל המניות אינו חייב במס ביום המכירה.
{{ח:תת|(ה)}} שר האוצר, באישור ועדת הכספים של הכנסת, רשאי לקבוע הוראות לביצוע סעיף זה וכן תנאים ותיאומים, לרבות לעניין מחיר מקורי, יום רכישה, קיזוז הפסדים, חישוב העודפים וחישוב רווח ההון.
{{ח:תת|(ו)}} בסעיף זה –
{{ח:תת|סוג=הגדרה}} ”בעל מניות מהותי“ – כהגדרתו {{ח:חיצוני|פקודת מס הכנסה#סעיף 88|בסעיף 88 לפקודה}};
{{ח:תת|סוג=הגדרה}} ”חברת מעטים“ – כהגדרתה {{ח:פנימי|סעיף 5|בסעיף 5(ו)}};
{{ח:תת|סוג=הגדרה}} ”חוק מס ערך מוסף“ – {{ח:חיצוני|חוק מס ערך מוסף|חוק מס ערך מוסף, התשל״ו–1975}};
{{ח:תת|סוג=הגדרה}} ”יתרת השבח הריאלי“ – ההפרש שבין השבח הריאלי ובין השבח הריאלי עד יום ההעברה;
{{ח:תת|סוג=הגדרה}} ”יתרת רווח ההון הריאלי“ – ההפרש שבין רווח ההון הריאלי ובין רווח ההון הריאלי עד יום ההעברה;
{{ח:תת|סוג=הגדרה}} ”רווח ההון הריאלי שעד יום ההעברה“ – חלק רווח ההון הריאלי שיחסו לכלל רווח ההון הריאלי הוא כיחס שבין התקופה שמיום הרכישה ועד יום ההעברה ובין התקופה שמיום הרכישה ועד יום המכירה;
{{ח:תת|סוג=הגדרה}} ”שבח ריאלי עד יום ההעברה“ – החלק מהשבח הריאלי שיחסו לכלל השבח הריאלי הוא כיחס שבין התקופה שמיום הרכישה ועד יום ההעברה ובין התקופה שמיום הרכישה ועד יום המכירה.

{{ח:סעיף|7|דיווח לכנסת – הוראת שעה}}
{{ח:ת}} בתקופה של ארבע שנים מיום תחילתו של חוק זה, ידווחו שר האוצר, הכלכלן הראשי במשרד האוצר והממונה על התקציבים במשרד האוצר, לוועדת הכספים של הכנסת, לא יאוחר מ־31 במרץ בכל שנה, על יישום הוראות החוק, ובכלל זה על כל אלה:
{{ח:תת|(1)}} נתונים בדבר הכנסות המדינה מהוראות {{ח:חיצוני|פקודת מס הכנסה#סעיף 62א|סעיפים 62א}}, {{ח:חיצוני|פקודת מס הכנסה#סעיף 77|77}} {{ח:חיצוני|פקודת מס הכנסה#חלק ד פרק 5 סימן ג|וסימן ג׳ לפרק חמישי בחלק ד׳ של הפקודה}}, כנוסחם בחוק זה, לרבות בחלוקה לפי תוספת למס בהתאם {{ח:חיצוני|פקודת מס הכנסה#סעיף 81ב|לסעיף 81ב לפקודה}}, כנוסחו בחוק זה, ודיבידנד שחולק לפי {{ח:חיצוני|פקודת מס הכנסה#סעיף 81ב|{{ח:הערה|סעיף}} 81ב(ב)(3) לפקודה}}, כנוסחו בחוק זה;
{{ח:תת|(2)}} מספר החברות שנגבה מהן המס בפילוח לפי פסקה (1);
{{ח:תת|(3)}} נתונים בדבר הכנסות המדינה מחברות שהתפרקו בהתאם להוראות {{ח:פנימי|סעיף 6|סעיף 6}};
{{ח:תת|(4)}} מספר החברות ששיעור הרווחיות שלהן עולה על 25% לפי {{ח:חיצוני|פקודת מס הכנסה#סעיף 62א|סעיף 62א לפקודה}}, כנוסחו בחוק זה, וכן מספר המועסקים בחברות האמורות;
{{ח:תת|(5)}} נתונים בדבר הכנסות המדינה מחוק זה בשנת 2025;
{{ח:תת|(6)}} נתונים בדבר השפעת החוק על המשק, ובכלל זה השפעה בהיבטים תאגידיים, כלכליים ומיסויים.

{{ח:חתימות|התקבל בכנסת ביום ל׳ בכסלו התשפ״ה (31 בדצמבר 2024).}}
* '''בנימין נתניהו'''
ראש הממשלה
* '''בצלאל סמוטריץ׳'''
שר האוצר
* '''יצחק הרצוג'''
נשיא המדינה
* '''אמיר אוחנה'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]